b'\n_START_ARTICLE_\nOleg Dimitrijevi\xc4\x8d Brijkin\n_START_SECTION_\n\xc5\xbdivljenjepis\n_START_PARAGRAPH_\nRodil se je v dru\xc5\xbeini KGB-jevega protiobve\xc5\xa1\xc4\x8devalnega \xc4\x8dastnika Dimitrija Brijkina. Pri devetnajstih letih ga je o\xc4\x8de rekrutiral za KGB. Kon\xc4\x8dal je leningrajski In\xc5\xa1titut za tuje jezike, KGB-jev te\xc4\x8daj v Bala\xc5\xa1iki in kot del ameri\xc5\xa1ko-sovjetske \xc5\xa1tudentske izmenjave pre\xc5\xbeivel dve leti na Univerzi Harvard. Leta 1960 je pri\xc4\x8del delati za OZN v New Yorku v sekciji za ruske prevajalce. V svojem vohunskem delovanju je bil predvsem osredoto\xc4\x8den na ameri\xc5\xa1ke voja\xc5\xa1ke in\xc5\xa1talacije; v ZDA je ostal do leta 1963. _NEWLINE_Pozneje je bil kot diplomat name\xc5\xa1\xc4\x8den v Indonezijo in nadzoroval 2.500 prevajalcev na poletnih olimpijskih igrah leta 1980 v Moskvi.'